פיירו אינקפיה

פיירו מרטין אינקפיה ריינה (בספרדית: Piero Martín Hincapié Reyna; נולד ב-9 בינואר 2002 באסמרלדס שבאקוודור) הוא כדורגלן אקוודורי המשחק בעמדת הבלם בקבוצת באייר לברקוזן מהבונדסליגה ובנבחרת אקוודור.

קריירת מועדונים

אינדפנדיינטה דל ואייה 
אינקפיה החל לשחק כדורגל במחלקות הנוער של מספר מועדונים קטנים באקוודור, ובחודש נובמבר 2016 עבר למחלקת הנוער של אינדפנדיינטה של ואייה מליגת העל האקוודורית. ב-10 באוגוסט 2019 ערך את הופעת הבכורה שלו במועדון, בהפסד 2–3 למושוק רונה במסגרת המחזור ה-21 בליגה לעונת . בסך הכל ערך שלוש הופעות ליגה במדי המועדון.

טאז'רס 
ב-20 באוגוסט 2020 חתם אינקפיה על חוזה לחמש עונות בטאז'רס מליגת העל הארגנטינאית. ב-11 בינואר 2021 הוא ערך את הופעת הבכורה שלו במועדון, בניצחון 1–2 על אתלטיקו קולון במסגרת המחזור החמישי בליגה לעונת . בסך הכל ערך 14 הופעות ליגה במדי המועדון.

באייר לברקוזן 
לקראת עונת  חתם אינקפיה בבאייר לברקוזן מהבונדסליגה. ב-16 בספטמבר 2021 הוא ערך את הופעת הבכורה שלו במועדון, בניצחון 1–2 על פרנצווארוש במסגרת שלב הבתים של הליגה האירופית לעונת 2021/2022. ב-19 בספטמבר ערך את הופעת הבכורה שלו בליגה, כשהחליף את פטריק שיק בדקה ה-50 בניצחון 0–3 על שטוטגרט במסגרת המחזור החמישי בליגה לעונת 2021/2022.

קריירה בינלאומית 
אינקפיה היה חלק מסגל נבחרת אקוודור לטורניר קופה אמריקה 2021, וערך חמש הופעות בטורניר. ב-13 ביוני 2021 ערך את הופעת הבכורה שלו בנבחרת, בהפסד 0–1 לנבחרת קולומביה במסגרת שלב הבתים של הטורניר.

נכלל בסגל נבחרת אקוודור לטורניר מונדיאל 2022.

קישורים חיצוניים

הערות שוליים 

כדורגלנים אקוודורים
בלמי כדורגל אקוודורים
אסמרלדס: כדורגלנים
כדורגלני טאז'רס (קורדובה)
כדורגלני באייר לברקוזן
כדורגלני נבחרת אקוודור
כדורגלני קופה אמריקה 2021
כדורגלני מונדיאל 2022
אקוודורים שנולדו ב-2002